**ZAPISNIK SJEDNICE ŠKOLSKOG ODBORA**

Zapisnik sa 37. sjednice Školskog odbora OŠ Vjekoslava Kaleba Tisno, održane 31. kolovoza 2016. godine s početkom u 12:10 sati u prostorijama Osnovne škole Vjekoslava Kaleba.

Sjednici su nazočni: Kristijan Jareb, predsjednik; Sanja Milin, Andrija Berak, Višnja Štropin, Magdalena Martinović i Silvio Šoda, članovi; Sanda Crvelin, ravnateljica.

Nenazočni su: Maja Klarin

Za zapisničara je postavljen Silvio Šoda.

Predsjednik Školskog Odbora Kristijan Jareb je otvorio sjednicu, pozdravio sve nazočne i utvrdio da postoji pravovaljana većina za održavanje sjednice i glasovanje o pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 36. sjednice,
2. Prethodna suglasnost Školskog odbora za organizacijske viškove
3. Imenovanje voditelja ŠSD „Tisno“ za šk. god. 2016./2017.
4. Odlučivanje o visini cijene participacije za učenike glazbenog odjela OŠ Vjekoslava Kaleba za školsku godinu 2016./2017.
5. Razno

*Ad.1.* Na zapisnik sa 36. sjednice Školskog odbora nitko od članova nije imao primjedbe te je zapisnik jednoglasno usvojen.

*Ad.2.* Ravnateljica je članove Školskog odbora obavijestila da je zbog smanjenja razrednih odjela (sa dosadašnjih 5 razreda predmetne nastave na 4 razreda) prisiljena pojedinim učiteljima, zaposlenima na neodređeno vrijeme, umanjiti satnicu za jedan razredni odjel manje sukladno Pravilniku o tjednim zaduženjima učitelja i stručnih suradnika.

Tako ravnateljica traži prethodnu suglasnost Školskog odbora za smanjenje ugovora o radu:

* Jeleni Ćaleta, sa 22 sata na 18 sati tjedno
* Nini Belamarić, sa 21 sat na 15 sati tjedno
* Zoranu Grgasu, sa 24 sata na 20 sati tjedno
* Ljubici Paškov, sa 40 sati na 36 sati tjedno

dok je učiteljici Katarini Vargek potrebno otkazati kompletni ugovor o radu, jer je učiteljica predavala hrvatski jezik samo u razrednom odjeljenju koje je ukinuto. Svi članovi Školskog odbora su jednoglasno prihvatili prijedlog ravnateljice

**ZAKLJUČAK**

1. **Daje se prethodna suglasnost ravnateljici za smanjenje ugovora učiteljima sukladno zahtjevu, kao i otkazivanje cijelog ugovora o radu na neodređeno vrijeme učiteljici Katarini Vargek**

*Ad.3.* Školski odbor je na prijedlog ravnateljice jednoglasno produljio mandat voditelju Školskog sportskog društva „Tisno“ Dinku Luciću, na razdoblje od godine dana, odnosno do kraja školske godine 2016./2017.

**ZAKLJUČAK**

1. **Produljuje se mandat Dinku Luciću, učitelju TZK u OŠ Vjekoslava Kaleba, na mjestu voditelja ŠSD „Tisno“ do kraja šk. god. 2016./2017.**

*Ad.4.* Sukladno članku 24. stavak 6. Zakona o umjetničkom obrazovanju (NN 130./11.) Školski odbor je dužan uz suglasnost osnivača donijeti odluku o iznosu participacije roditelja/skrbnika učenika te cijeni obrazovanja za učenike glazbenog odjela O.Š. Vjekoslava Kaleba.

Na sjednici je odlučeno:

* *participacija roditelja/skrbnika učenika polaznika glazbenog odjela O.Š. Vjekoslava Kaleba koji koristi svoje glazbalo iznosi 1.600,00,*
* *participacija roditelja/skrbnika učenika polaznika glazbenog odjela O.Š. Vjekoslava Kaleba koji koristi školsko glazbalo uvećana je za 900,00 kuna, te iznosi 2.500,00,*
* *participacija roditelja/skrbnika za drugo dijete iz iste obitelji upisano u glazbeni odjel O.Š. Vjekoslava Kaleba iznosi 800,00 kuna ako učenik koristi svoje glazbalo, a 1.700,00 kuna ako učenik koristi školsko glazbalo,*
* *participaciju ne plaća roditelj/skrbnik za:*
  + *treće i svako slijedeće dijete iz iste obitelji upisano u glazbeni odjel O.Š. Vjekoslava Kaleba*
  + *učeniku korisniku socijalne skrbi*
  + *učenika-djeteta poginulog branitelja ili invalida domovinskog rata*
  + *učenika za kojeg je Školski odbor na prijedlog nastavničkog vijeća zbog drugog opravdanog razloga donio odluku o neplaćanju iznosa participacije,*
* *participacija odnosno cijena utvrđena na sjednici plaća se u 11 mjesečnih rata, prva rata od 100,00 kuna pri upisu, te ostatak u 10 jednakih mjesečnih rata tijekom nastavne godine.*

**ZAKLJUČAK**

1. **Donosi se odluka o visini participacije učenika glazbenog odjela OŠ Vjekoslava Kaleba Tisno, za školsku godinu 2016./2017.**

*Ad.5.* Pod točkom *Razno* nije bilo rasprave

Sjednica je završila u 12:30 sati.

Zapisničar: Predsjednik ŠO:

Silvio Šoda Kristijan Jareb

KLASA: 003-06/16-01/10

URBROJ: 2182/1-12/1-10-16-2

Tisno, 31. kolovoza 2016.